                            COMISIA
                            EUROPEANĂ

                                                    Bruxelles, 7.5.2015
                                                    COM(2015) 209 final

                                                    Embargo vista

                                       Recomandare de

                                DECIZIE A CONSILIULUI

     de aplicare a unei amenzi în cazul Spaniei pentru manipularea datelor referitoare la
                          deficit în Comunitatea Autonomă Valencia

RO                                                                                RO
 ---pagebreak---                                           EXPUNERE DE MOTIVE

     1.       CONTEXTUL RECOMANDĂRII
     În conformitate cu articolul 126 alineatul (1) din Tratatul privind funcționarea Uniunii
     Europene, statele membre trebuie să evite deficitele publice excesive. Datele referitoare la
     deficitele și datoriile publice relevante pentru aplicarea articolelor 121 și 126 din TFUE ori a
     Protocolului privind procedura aplicabilă deficitelor excesive anexat la tratate constituie o
     sursă esențială de informații pentru coordonarea politicilor economice din Uniune.
     Regulamentul (UE) nr. 1173/2011 al Parlamentului European și al Consiliului din 16
     noiembrie 2011 privind aplicarea eficientă a supravegherii bugetare în zona euro1 stabilește
     un sistem de sancțiuni pentru o mai bună aplicare a supravegherii bugetare în zona euro. În
     acest context, pentru a descuraja prezentarea, în mod intenționat sau dintr-o gravă neglijență,
     a unor date eronate referitoare la deficitul și datoria publice, articolul 8 alineatul (1) din
     regulamentul menționat prevede că, pe baza unei recomandări a Comisiei, Consiliul poate
     decide aplicarea unei amenzi statului membru responsabil.
     Articolul 8 alineatul (3) din Regulamentul (UE) nr. 1173/2011 împuternicește Comisia să
     realizeze toate anchetele necesare în cazul în care constată că există indicii serioase privind
     existența unor fapte care pot să constituie o astfel de prezentare a unor date eronate referitoare
     la deficitul și datoria publice. La 11 iulie 2014, Comisia a demarat o anchetă cu privire la
     manipularea datelor statistice, menționată în Regulamentul (UE) nr. 1173/2011, care s-a
     produs în Spania.
     Constatările preliminare ale anchetei cu privire la manipularea datelor statistice, menționată în
     Regulamentul (UE) nr. 1173/2011, care s-a produs în Spania, au fost transmise țării în cauză
     la 19 februarie 2015, astfel cum se prevede la articolul 6 din Decizia delegată 2012/678 a
     Comisiei, în vederea formulării de observații. Comisia a invitat Spania să prezinte observații
     în scris cu privire la constatările preliminare până la 19 martie 2015. Spania și-a prezentat
     observațiile în scris la 24 martie 2015.
     La [xx] mai 2015, Comisia a adoptat un raport referitor la ancheta legată de manipularea
     datelor statistice, menționată în Regulamentul (UE) nr. 1173/20112, care s-a produs în Spania
     (denumit în continuare „raportul”), luând în considerare observațiile Spaniei.
     Raportul concluzionează că o entitate din sectorul administrației publice din Regatul Spaniei,
     și anume biroul de audit regional al Comunității autonome Valencia (IGGV), a comis o
     neglijență gravă neînregistrând cheltuielile din domeniul sănătății în conturile naționale și
     nerespectând principiul contabilității de angajamente (SEC 95), ceea ce a dus la o raportare
     incorectă a datelor referitoare la deficitul public din Spania către Eurostat în martie 2012. În
     plus, raportul a concluzionat că neînregistrarea cheltuielilor nu a fost corectată, în pofida
     informațiilor publice disponibile cu privire la existența și amploarea problemei în cadrul
     rapoartelor Curții Regionale de Conturi.
     Sunt întrunite condițiile prevăzute la articolul 8 alineatul (1) din Regulamentul (UE)
     nr. 1173/2011 pentru emiterea unei recomandări, adresate Consiliului, de a aplica o amendă
     statului membru în ceea ce privește prezentarea de date eronate referitoare la deficitul public
     care s-a produs în momentul în care Spania a raportat date incorecte către Eurostat în martie
     2012, așadar după intrarea în vigoare a regulamentului la 13 decembrie 2011. În conformitate
     cu articolul 8 alineatul (2) din regulamentul menționat, valoarea amenzii nu poate depăși
     0,2 % din valoarea ultimului produs intern brut (PIB) al statului membru în cauză.
     1
            JO L 306, 23.11.2011, p. 1.
     2
            […]

RO                                                   2                                                    RO
 ---pagebreak---      2.       CALCULUL AMENZII
     În conformitate cu articolul 14 din Decizia delegată 2012/678/UE a Comisiei din 29 iunie
     2012 privind anchetele și amenzile legate de manipularea datelor statistice în conformitate cu
     Regulamentul (UE) nr. 1173/20113, Comisia trebuie să se asigure că amenda care urmează a
     fi recomandată este eficace, proporțională și că are efect de descurajare. Amenda este stabilită
     folosind o metodologie în două etape. Mai întâi, Comisia stabilește suma de referință. Apoi,
     ea poate modifica această sumă de referință în sensul măririi sau micșorării acesteia, luând în
     considerare circumstanțele specifice cazului.
     În conformitate cu articolul 14 alineatul (2) din Decizia delegată 2012/678/UE a Comisiei,
     suma de referință a amenzii care urmează să fie aplicată trebuie să fie egală cu 5 % din cel
     mai mare impact al prezentării de date eronate privind deficitul public din Spania pentru anii
     în cauză vizați de notificarea din cadrul procedurii de deficit excesiv (PDE). Suma revizuită a
     cheltuielilor raportate de Regatul Spaniei cu ocazia notificării PDE din aprilie 2012,
     corespunzătoare cheltuielilor (în principal) cu sănătatea neplătite, s-a ridicat la 1,893 de
     miliarde EUR. Prin urmare, suma de referință este de 94,65 de milioane EUR.
     Ținând seama de criteriile stabilite la articolul 14 alineatul (3) litera (a) din Decizia delegată
     2012/678/UE a Comisiei, raportul concluzionează că prezentarea de date eronate nu a avut un
     impact semnificativ asupra funcționării guvernanței economice consolidate a Uniunii datorită
     impactului limitat asupra deficitului total al Regatului Spaniei. În plus, având în vedere că
     cifrele corecte au fost raportate la scurt timp după publicarea, în aprilie 2012, a datelor
     incorecte referitoare la deficitul Spaniei, permițând ca revizuirea datelor respective să aibă loc
     încă din 2012, Comisia consideră că, din acest motiv și date fiind circumstanțele concrete,
     Regatului Spaniei i s-ar putea acorda o reducere a amenzii.
     Ținând seama de criteriile stabilite la articolul 14 alineatul (3) litera (b) din Decizia delegată
     2012/678/UE a Comisiei, raportul indică faptul că prezentarea de date eronate a fost rezultatul
     unei neglijențe grave. În raport nu se concluzionează că prezentarea de date eronate a fost
     intenționată, iar, din acest motiv și date fiind circumstanțele concrete, nu se aplică nicio
     modificare a sumei de referință.
     Ținând seama de criteriile stabilite la articolul 14 alineatul (3) litera (c) din Decizia delegată
     2012/678/UE a Comisiei, raportul concluzionează că prezentarea de date eronate a fost, în
     principal, rezultatul activității unei singure entități din sectorul administrației publice din
     Regatul Spaniei (a se vedea în special punctul 3 din raport). Comisia consideră că Regatului
     Spaniei i s-ar putea acorda o reducere a amenzii din acest motiv și date fiind circumstanțele
     concrete.
     Deși raportul concluzionează și faptul că informațiile despre existența și amploarea problemei
     au fost disponibile publicului larg timp de mai mulți ani în rapoartele Curții Regionale de
     Conturi, această circumstanță nu a fost luată în considerare în sensul măririi cuantumului
     amenzii, deoarece, în timpul celei mai mari părți a perioadei anchetate, și anume până la
     intrarea în vigoare a Regulamentului (UE) nr. 1173/2011 la 13 decembrie 2011, nu au fost
     prevăzute sancțiuni în cazul prezentării, de către statele membre, a unor date eronate
     referitoare la deficitul și datoria publice.
     Ținând seama de criteriile stabilite la articolul 14 alineatul (3) litera (d) din Decizia delegată
     2012/678/UE a Comisiei, se pornește de la considerentul că suma de referință trebuie să fie
     cea care are cea mai mare valoare detectată, înmulțită cu numărul de ani, de-a lungul celor
     patru ani de la data ultimei notificări, în care s-au prezentat datele eronate în cauză. Ancheta a
     revelat prezentarea unor date eronate privind deficitul public general din Spania timp de mai
     3
            JO L 306, 6.11.2012, p. 21.

RO                                                   3                                                    RO
 ---pagebreak---      mulți ani, începând încă din 1988 (a se vedea în special punctele 2.3 și 3 din raport). Cu toate
     acestea, având în vedere că Regulamentul (UE) nr. 1173/2011 a intrat în vigoare abia la 13
     decembrie 2011 și că nu au fost prevăzute sancțiuni pentru prezentarea de date eronate
     referitoare la deficitul și datoria publice înainte de respectiva dată, nu se aplică nicio
     modificare a sumei de referință din acest motiv și date fiind circumstanțele concrete.
     Ținând seama de criteriile stabilite la articolul 14 alineatul (3) litera (e) din Decizia delegată
     2012/678/UE a Comisiei, raportul concluzionează că autoritățile din domeniul statisticii și
     toate entitățile interesate din Spania au demonstrat un nivel ridicat de cooperare în cursul
     anchetei, furnizând Comisiei informațiile solicitate, necesare pentru anchetă (a se vedea în
     special punctul 3 din raport). Comisia consideră că Regatului Spaniei i s-ar putea acorda o
     reducere a amenzii din acest motiv și date fiind circumstanțele concrete. În această privință,
     Comisia a luat în considerare practica sa din domeniul concurenței, potrivit căreia amenzile
     pot fi reduse cu până la 50 % pe baza cooperării cu Comisia în cursul unei anchete.
     Per ansamblu, ținând seama de cooperarea Regatului Spaniei în cursul anchetei, precum și de
     alte circumstanțe atenuante ale cazului în speță menționate mai sus, Comisia recomandă
     Consiliului ca amenda care urmează a fi aplicată Spaniei să fie de 18,93 de milioane EUR,
     ceea ce reprezintă 20 % din suma de referință.
     Potrivit articolului 8 alineatul (2) din Regulamentul (UE) nr. 1173/2011, cuantumul total al
     amenzii nu trebuie să depășească 0,2 % din valoarea ultimului produs intern brut (PIB) al
     Regatului Spaniei. Amenda recomandată nu depășește 0,2 % din PIB-ul Spaniei în 2014.

     3.       CONCLUZII ȘI RECOMANDĂRI
     În concluzie, raportul Comisiei constată că o entitate (IGGV) din sectorul administrației
     publice al Regatului Spaniei a comis o neglijență gravă neînregistrând cheltuielile din
     domeniul sănătății (și nerespectând principiul contabilității de angajamente) în conturile
     naționale (SEC 95), ceea ce a dus la o raportare incorectă a datelor referitoare la deficitul
     public către Eurostat în martie 2012, și anume după intrarea în vigoare a Regulamentului (UE)
     nr. 1173/2011. Pe baza acestor constatări, Comisia recomandă Consiliului să impună
     Regatului Spaniei o amendă în valoare de 18,93 de milioane EUR.

RO                                                   4                                                    RO
 ---pagebreak---                                                Recomandare de

                                           DECIZIE A CONSILIULUI

         de aplicare a unei amenzi în cazul Spaniei pentru manipularea datelor referitoare la
                              deficit în Comunitatea Autonomă Valencia

     CONSILIUL UNIUNII EUROPENE,
     având în vedere Tratatul privind funcționarea Uniunii Europene,

     având în vedere Regulamentul (UE) nr. 1173/2011 al Parlamentului European și al Consiliului
     din 16 noiembrie 2011 privind aplicarea eficientă a supravegherii bugetare în zona euro4, în
     special articolul 8 alineatul (1),

     având în vedere Decizia delegată 2012/678/UE a Comisiei din 29 iunie 2012 privind
     anchetele și amenzile legate de manipularea datelor statistice în conformitate cu Regulamentul
     (UE) nr. 1173/20115,

     având în vedere raportul Comisiei, adoptat la [xx] mai 20156, referitor la ancheta legată de
     manipularea datelor statistice menționată în Regulamentul (UE) nr. 1173/2011, care s-a
     produs în Spania.

     având în vedere recomandarea Comisiei,
     întrucât:
     (1)     În conformitate cu articolul 126 alineatul (1) din Tratatul privind funcționarea Uniunii
             Europene, statele membre trebuie să evite deficitele publice excesive. Datele
             referitoare la deficitele și datoriile publice relevante pentru aplicarea articolelor 121 și
             126 din TFUE ori a Protocolului privind procedura aplicabilă deficitelor excesive
             anexat la tratate constituie o sursă esențială de informații pentru coordonarea
             politicilor economice din Uniune.
     (2)     Pentru a consolida aplicarea supravegherii bugetare în zona euro și pentru a descuraja
             prezentarea, în mod intenționat sau dintr-o gravă neglijență, a unor date eronate
             referitoare la deficitul și datoria publice, pe baza unei recomandări a Comisiei,
             Consiliul poate decide aplicarea unei amenzi statului membru responsabil.
     (3)     La 11 iulie 2014, Comisia a demarat o anchetă cu privire la manipularea datelor
             statistice, menționată în Regulamentul (UE) nr. 1173/2011, care s-a produs în Spania.
             La 19 februarie 2015, constatările preliminare ale anchetei au fost transmise Spaniei în
             vederea formulării de observații, astfel cum prevede Decizia delegată 2012/678 a
             Comisiei. La 24 martie 2015, Spania și-a prezentat în scris observațiile cu privire la
             respectivele constatări preliminare.

     4
             JO L 306, 23.11.2011, p. 1.
     5
             JO L 306, 6.11.2012, p. 21.
     6
             […]

RO                                                    5                                                     RO
 ---pagebreak---      (4)    La [xx] mai 2015, Comisia a adoptat un raport referitor la ancheta legată de
            manipularea datelor statistice, menționată în Regulamentul (UE) nr. 1173/2011, care s-
            a produs în Spania, luând în considerare observațiile prezentate de Spania.
     (5)    În acest raport, Comisia concluzionează că o entitate din sectorul administrației
            publice din Spania, și anume biroul de audit regional al Comunității autonome
            Valencia, a comis o neglijență gravă neînregistrând cheltuielile din domeniul sănătății
            în conturile naționale și nerespectând principiul contabilității de angajamente, ceea ce
            a dus la o raportare incorectă a datelor referitoare la deficitul public din Spania către
            Comisie (Eurostat) în martie 2012. Pe baza constatărilor Comisiei, se justifică să se
            concluzioneze că, din cauza unei neglijențe grave, a avut loc o prezentare de date
            eronate referitoare la deficit în momentul în care Spania a raportat cifrele eronate către
            Eurostat în martie 2012. Aceste elemente justifică aplicarea unei amenzi.
     (6)    Valoarea recomandată a amenzii nu depășește 0,2 % din PIB-ul Spaniei din 2014.
     (7)    Suma de referință a amenzii care urmează să fie aplicată este egală cu 5 % din cel mai
            mare impact al prezentării de date eronate privind deficitul public din Spania pentru
            anii în cauză vizați de notificarea din cadrul procedurii de deficit excesiv (PDE). Suma
            revizuită a cheltuielilor raportate de Regatul Spaniei cu ocazia notificării PDE din
            aprilie 2012 s-a ridicat la 1,893 de miliarde EUR. Prin urmare, suma de referință ar
            trebui stabilită la 94,65 de milioane EUR.
     (8)    Ținând seama de criteriile stabilite la articolul 14 alineatul (3) litera (a) din Decizia
            delegată 2012/678/UE a Comisiei, raportul Comisiei concluzionează că prezentarea de
            date eronate nu a avut un impact semnificativ asupra funcționării guvernanței
            economice consolidate a Uniunii datorită impactului limitat asupra deficitului total al
            Regatului Spaniei. În plus, concluzia raportului este că raportarea cifrelor corecte a
            avut loc la scurt timp după publicarea, în aprilie 2012, a datelor incorecte referitoare la
            deficitul Spaniei, permițând ca revizuirea datelor respective să aibă loc chiar în 2012.
            Aceste elemente justifică reducerea valorii amenzii.
     (9)    Ținând seama de criteriile stabilite la articolul 14 alineatul (3) litera (b) din Decizia
            delegată 2012/678/UE a Comisiei, raportul Comisiei concluzionează că prezentarea de
            date eronate a fost rezultatul unei neglijențe grave. Sub acest raport, nu ar trebui
            realizată nicio modificare a valorii amenzii.
     (10)   Ținând seama de criteriile stabilite la articolul 14 alineatul (3) litera (c) din Decizia
            delegată 2012/678/UE a Comisiei, raportul Comisiei concluzionează că prezentarea de
            date eronate a fost, în principal, rezultatul activității unei singure entități din sectorul
            administrației publice din Spania. Aceste elemente justifică reducerea valorii amenzii.
     (11)   Ținând seama de criteriile stabilite la articolul 14 alineatul (3) litera (d) din Decizia
            delegată 2012/678/UE a Comisiei, raportul Comisiei concluzionează că acțiunile
            relevante ale statului membru care pot fi vizate de amendă sunt cele care au avut loc în
            perioada cuprinsă între 13 decembrie 2011, când a intrat în vigoare Regulamentul
            (UE) nr. 1173/2011, și data de demarare a anchetei. Raportul concluzionează și că
            datele privind deficitul raportate eronat au fost corectate în cadrul notificării PDE din
            octombrie 2012. Nu ar trebui realizată nicio modificare a valorii amenzii pe motivul
            duratei prezentării de date eronate.
     (12)   Ținând seama de criteriile stabilite la articolul 14 alineatul (3) litera (e) din Decizia
            delegată 2012/678/UE a Comisiei, raportul Comisiei concluzionează că autoritățile din
            domeniul statisticii și toate entitățile interesate din Spania au demonstrat un nivel

RO                                                   6                                                     RO
 ---pagebreak---             ridicat de cooperare în cursul anchetei. Aceste elemente justifică reducerea valorii
            amenzii.
     (13)   Având în vedere circumstanțele de mai sus, amenda care urmează să fie aplicată
            Spaniei ar trebui stabilită la 18,93 de milioane EUR,

     ADOPTĂ PREZENTA DECIZIE:

                                              Articolul 1
     Spaniei i se impune o amendă de 18,93 de milioane EUR pentru prezentarea, dintr-o
     neglijență gravă, a unor date eronate referitoare la deficitul public, după cum se arată în
     raportul Comisiei Europene referitor la ancheta legată de manipularea datelor statistice,
     menționată în Regulamentul (UE) nr. 1173/2011, care s-a produs în Spania.

                                              Articolul 2
     Prezenta decizie se adresează Regatului Spaniei.

     Adoptată la Bruxelles,

                                                Pentru Consiliu
                                                Președintele

RO                                                 7                                               RO


               COMISIA EUROPEANĂ
            Bruxelles, 14.9.2015
            COM(2015) 430 final
            2015/0193(NLE)
            Propunere de
            DECIZIE A CONSILIULUI
            privind încheierea acordului dintre Uniunea Europeană și Republica Palau privind exonerarea de obligația de a deține viză de scurtă ședere

               EXPUNERE DE MOTIVE

               1.CONTEXTUL PROPUNERII

               Regulamentul (CE) nr. 539/2001 al Consiliului
                  1
                stabilește lista țărilor terțe ai căror resortisanți trebuie să dețină viză pentru trecerea frontierelor externe ale statelor membre și lista țărilor terțe ai căror resortisanți sunt exonerați de această obligație. Regulamentul (CE) nr. 539/2001 este aplicat de către toate statele membre, cu excepția Irlandei și a Regatului Unit.

               Regulamentul (UE) nr. 509/2014 al Parlamentului European și al Consiliului
                  2
                a modificat Regulamentul (CE) nr. 539/2001 prin transferarea a 19 țări în anexa II, care enumeră țările terțe ai căror resortisanți sunt exonerați de obligația de a deține viză. Aceste 19 țări sunt: Columbia, Dominica, Emiratele Arabe Unite, Grenada, Insulele Marshall, Insulele Solomon, Kiribati, Micronezia, Nauru, Palau, Peru, Saint Lucia, Saint Vincent și Grenadine, Samoa, Timorul de Est, Tonga, Trinidad și Tobago, Tuvalu și Vanuatu. Mențiunile din anexa II referitoare la fiecare dintre statele respective sunt însoțite de câte o notă de subsol care precizează că „exceptarea de la obligativitatea vizelor se aplică de la data intrării în vigoare a unui acord privind exceptarea de la obligativitatea vizelor, care urmează să fie încheiat cu Uniunea Europeană”.

               Regulamentul (UE) nr. 509/2014 a fost adoptat la 20 mai 2014 și a intrat în vigoare la 9 iunie 2014. Comisia a prezentat, în iulie 2014, o recomandare către Consiliu de autorizare a Comisiei pentru a iniția negocieri cu fiecare dintre următoarele 17 țări referitor la acordurile privind exonerarea de obligația de a deține viză: Dominica, Emiratele Arabe Unite, Grenada, Insulele Marshall, Insulele Solomon, Kiribati, Micronezia, Nauru, Palau, Saint Lucia, Saint Vincent și Grenadine, Samoa, Timorul de Est, Tonga, Trinidad și Tobago, Tuvalu și Vanuatu
                  3
               . La 9 octombrie 2014, Consiliul a transmis Comisiei directivele de negociere.

               Prima serie de acorduri privind exonerarea de obligația de a deține viză a fost semnată la 6 mai 2015 (Emiratele Arabe Unite), 26 mai 2015 (Timorul de Est) și 28 mai 2015 (Dominica, Grenada, Saint Lucia, Saint Vincent și Grenadine, Samoa, Trinidad și Tobago și Vanuatu) și se aplică cu titlu provizoriu de la data semnării, sub rezerva intrării în vigoare a acestora.

               Negocierile cu Palau au început la 17 decembrie 2014 și s-au desfășurat prin intermediul unui schimb de scrisori. În timpul schimburilor ulterioare, s-a ajuns la un acord privind toate aspectele. Acordul a fost parafat printr-un schimb de scrisori între negociatorii-șefi la data de 27 mai 2015 (Palau) și 10 iunie 2015 (Uniune). Statele membre au fost informate în cursul reuniunii din 15 iunie 2015 a Grupului de lucru pentru vize al Consiliului.

               2.TEMEIUL JURIDIC

               În ceea ce privește Uniunea, temeiul juridic al acordului este articolul 77 alineatul (2) litera (a) din Tratatul privind funcționarea Uniunii Europene (TFUE), coroborat cu articolul 218.

               Propunerea anexată constituie instrumentul juridic pentru încheierea acordului. Consiliul va hotărî cu majoritate calificată, după semnarea acordului, în numele Uniunii, de către o persoană desemnată de președinția Consiliului și după obținerea aprobării Parlamentului European, în conformitate cu articolul 218 alineatul (6) al doilea paragraf litera (a) din TFUE.

               3.REZULTATELE NEGOCIERILOR

               Comisia consideră că obiectivele stabilite de Consiliu în cadrul directivelor sale de negociere au fost îndeplinite și că proiectul de acord privind exonerarea de obligația de a deține viză este acceptabil pentru Uniune.

               Textul final al acestuia poate fi rezumat după cum urmează:

               Obiectivul

               Acordul stabilește posibilitatea de a călători fără viză pentru cetățenii Uniunii Europene și pentru cetățenii din Palau în cazul călătoriilor pe teritoriul celeilalte părți contractante, pentru o perioadă maximă de 90 de zile în decursul oricărei perioade de 180 de zile.

               Pentru a garanta egalitatea de tratament pentru toți cetățenii UE, în acord s-a inclus o dispoziție care prevede că Palau poate suspenda sau denunța acordul numai cu privire la toate statele membre ale Uniunii Europene și, reciproc, Uniunea poate suspenda sau denunța acordul numai cu privire la toate statele sale membre.

               Situația specifică a Regatului Unit și a Irlandei este descrisă în preambul.

               Domeniul de aplicare

               Exonerarea de obligația de a deține viză se aplică tuturor categoriilor de persoane (titulari de pașaport simplu, diplomatic, de serviciu/oficial și special) care călătoresc din diverse motive, cu excepția celui de a presta o activitate remunerată. Pentru această ultimă categorie, fiecare stat membru, precum și Palau au în continuare posibilitatea de a impune cetățenilor celeilalte părți obligativitatea de a deține viză, în conformitate cu dreptul aplicabil al Uniunii sau cu legislația națională aplicabilă. Pentru a putea asigura o punere în aplicare armonizată, la acord s-a anexat o declarație comună privind interpretarea categoriei de persoane care călătoresc cu scopul de a presta o activitate remunerată.

               Durata șederii

               Acordul stabilește posibilitatea de a călători fără viză pentru cetățenii Uniunii Europene și pentru cetățenii din Palau în cazul călătoriilor pe teritoriul celeilalte părți contractante, pentru o perioadă maximă de 90 de zile în decursul oricărei perioade de 180 de zile. La acord este anexată o declarație comună privind interpretarea acestui termen de 90 de zile în decursul oricărei perioade de 180 de zile.

               Acordul ia în considerare situația statelor membre care nu aplică încă acquis-ul Schengen în totalitate. Atâta timp cât aceste state nu fac parte din spațiul Schengen fără frontiere interne, exonerarea de obligația de a deține viză oferă cetățenilor din Palau dreptul de a rămâne 90 de zile în decursul oricărei perioade de 180 de zile pe teritoriul fiecăruia dintre statele membre respective (în prezent Bulgaria, Cipru, Croația și România), independent de perioada calculată pentru întreg spațiul Schengen.

               Aplicarea teritorială

               Acest acord cuprinde dispoziții privind aplicarea teritorială: în cazul Franței și al Țărilor de Jos, exonerarea de obligația de a deține viză dă dreptul cetățenilor din Palau să rămână numai pe teritoriile europene ale statelor membre respective.

               Declarații

               Pe lângă declarațiile comune menționate mai sus, la acord au fost anexate alte două declarații comune:

               –privind asocierea Norvegiei, a Islandei, a Elveției și a Principatului Liechtenstein la implementarea, aplicarea și dezvoltarea acquis-ului Schengen;

               –privind difuzarea completă de informații cu privire la conținutul și consecințele acordului privind exonerarea de obligația de a deține viză și la alte aspecte conexe, cum ar fi condițiile de intrare.

               4.CONCLUZIE

               Având în vedere rezultatele menționate anterior, Comisia propune Consiliului să aprobe, după obținerea aprobării din partea Parlamentului European, acordul dintre Uniunea Europeană și Palau privind exonerarea de obligația de a deține viză de scurtă ședere.

               2015/0193 (NLE)

               Propunere de

               DECIZIE A CONSILIULUI

               privind încheierea acordului dintre Uniunea Europeană și Republica Palau privind exonerarea de obligația de a deține viză de scurtă ședere

               CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolul 77 alineatul (2) litera (a) coroborat cu articolul 218 alineatul (6) al doilea paragraf litera (a),

               având în vedere propunerea Comisiei Europene,

               având în vedere aprobarea Parlamentului European,

               întrucât:

               (1)Comisia a negociat, în numele Uniunii Europene, un acord (denumit în continuare „acordul”) cu Republica Palau (denumită în continuare „Palau”) privind exonerarea de obligația de a deține viză de scurtă ședere.

               (2)Acest acord a fost semnat, în numele Uniunii Europene, la data de … 2015 și a fost aplicat cu titlu provizoriu din ziua următoare datei respective, sub rezerva eventualei sale încheieri la o dată ulterioară, în conformitate cu Decizia ……../……/UE a Consiliului din [………….].

               (3)Acordul ar trebui aprobat.

               (4)Prin acord se instituie un comitet mixt de gestionare a acordului, care își stabilește regulamentul de procedură. Este oportun să se prevadă o procedură simplificată pentru stabilirea poziției Uniunii în acest caz.

               (5)În conformitate cu Protocolul privind poziția Regatului Unit și a Irlandei cu privire la spațiul de libertate, securitate și justiție și cu Protocolul privind acquis-ul Schengen integrat în cadrul Uniunii Europene, anexate la Tratatul privind Uniunea Europeană și la Tratatul privind funcționarea Uniunii Europene, și confirmând că dispozițiile acordului nu se aplică Regatului Unit și Irlandei,

               ADOPTĂ PREZENTA DECIZIE:

               Articolul 1

               Acordul dintre Uniunea Europeană și Palau privind exonerarea de obligația de a deține viză de scurtă ședere este aprobat prin prezenta decizie în numele Uniunii.

               Articolul 2

               Președintele Consiliului efectuează notificarea prevăzută la articolul 8 alineatul (1) din acord
                  4
               .

               Articolul 3

               Comisia, asistată de experți din statele membre, reprezintă Uniunea în cadrul Comitetului mixt de experți instituit prin articolul 6 din acord.

               Articolul 4

               După consultarea cu un comitet special desemnat de Consiliu, Comisia stabilește poziția Uniunii în cadrul Comitetului mixt de experți în ceea ce privește regulamentul de procedură al acestuia, astfel cum se prevede la articolul 6 alineatul (4) din acord.

               Articolul 5

               Prezenta decizie intră în vigoare la data adoptării.

               Adoptată la Bruxelles,

                     Pentru Consiliu,

                     Președintele

                     (1)
                  Regulamentul (CE) nr. 539/2001 al Consiliului din 15 martie 2001 de stabilire a listei țărilor terțe ai căror resortisanți trebuie să dețină viză pentru trecerea frontierelor externe și a listei țărilor terțe ai căror resortisanți sunt exonerați de această obligație, JO L 81, 21.3.2001, p. 1.

                     (2)
                  Regulamentul (UE) nr. 509/2014 al Parlamentului European și al Consiliului din 15 mai 2014 de modificare a Regulamentului (CE) nr. 539/2001 al Consiliului de stabilire a listei țărilor terțe ai căror resortisanți trebuie să dețină viză pentru trecerea frontierelor externe și a listei țărilor terțe ai căror resortisanți sunt exonerați de această obligație, JO L 149, 20.5.2014, p. 67.

                     (3)
                  COM(2014) 467, 17.7.2014.

                     (4)
                  Data intrării în vigoare a acordului va fi publicată în Jurnalul Oficial al Uniunii Europene de către Secretariatul General al Consiliului.

    ---documentbreak---

               COMISIA EUROPEANĂ
            Bruxelles, 14.9.2015
            COM(2015) 430 final
            ANEXĂ
            la
            Propunerea de decizie a Consiliului
            privind încheierea acordului dintre Uniunea Europeană și Republica Palau privind exonerarea de obligația de a deține viză de scurtă ședere

               ANEXĂ

               la

               Propunerea de decizie a Consiliului

               privind încheierea acordului dintre Uniunea Europeană și Republica Palau privind exonerarea de obligația de a deține viză de scurtă ședere

               ACORD

               între Uniunea Europeană și Republica Palau privind exonerarea de obligația de a deține viză de scurtă ședere

               UNIUNEA EUROPEANĂ, denumită în continuare „Uniunea” sau „UE”, și

               REPUBLICA PALAU, denumită în continuare „Palau”,

               denumite în continuare împreună „părțile contractante”,

               ÎN VEDEREA dezvoltării în continuare a relațiilor de prietenie între părțile contractante și din dorința de a facilita călătoriile fără viză pentru cetățenii lor, în cazul intrării și șederii de scurtă durată,

               AVÂND ÎN VEDERE Regulamentul (UE) nr. 509/2014 al Parlamentului European și al Consiliului din 15 mai 2014 de modificare a Regulamentului (CE) nr. 539/2001 al Consiliului de stabilire a listei țărilor terțe ai căror resortisanți trebuie să dețină viză pentru trecerea frontierelor externe și a listei țărilor terțe ai căror resortisanți sunt exonerați de această obligație
                  1
                prin, inter alia, transferarea a 19 țări terțe, inclusiv a statului Palau, în lista de țări terțe ai căror resortisanți sunt exonerați de obligația de a deține viză de scurtă ședere în statele membre,

               ȚINÂND SEAMA de faptul că articolul 1 din Regulamentul (UE) nr. 509/2014 prevede că, pentru aceste 19 țări, exceptarea de la obligativitatea vizelor se aplică de la data intrării în vigoare a unui acord privind exceptarea de la obligativitatea vizelor, care urmează să fie încheiat cu Uniunea Europeană,

               DORIND să salvgardeze principiul egalității de tratament pentru toți cetățenii UE,

               LUÂND ÎN CONSIDERARE faptul că persoanele care călătoresc în vederea desfășurării unei activități remunerate în timpul șederii lor de scurtă durată nu fac obiectul prezentului acord și, prin urmare, pentru respectiva categorie, continuă să se aplice dispozițiile relevante din dreptul Uniunii și din legislația națională a statelor membre, precum și legislația națională din Palau cu privire la obligația de a deține viză sau la exonerarea de această obligație, precum și cu privire la accesul pe piața forței de muncă,

               ȚINÂND SEAMA de Protocolul privind poziția Regatului Unit și a Irlandei cu privire la spațiul de libertate, securitate și justiție și de Protocolul privind acquis-ul Schengen integrat în cadrul Uniunii Europene, anexate la Tratatul privind Uniunea Europeană și la Tratatul privind funcționarea Uniunii Europene, și confirmând că dispozițiile prezentului acord nu se aplică Regatului Unit și Irlandei,

               CONVIN DUPĂ CUM URMEAZĂ:

               ARTICOLUL 1

               Obiectivul

               Prezentul acord stabilește posibilitatea de a călători fără viză pentru cetățenii Uniunii și pentru cetățenii din Palau în cazul călătoriilor pe teritoriul celeilalte părți contractante, pentru o perioadă maximă de 90 de zile în cursul oricărei perioade de 180 de zile.

               ARTICOLUL 2

               Definiții

               În sensul prezentului acord:

               (a)
                     „stat membru” înseamnă orice stat membru al Uniunii, cu excepția Regatului Unit și a Irlandei;

               (b)
                     „cetățean al Uniunii” înseamnă un resortisant al unui stat membru, astfel cum este definit la litera (a);

               (c)
                     „cetățean din Palau” înseamnă orice persoană care deține cetățenia statului Palau;

               (d)
                     „spațiul Schengen” înseamnă spațiul lipsit de frontiere interne care cuprinde teritoriile statelor membre, astfel cum sunt definite la litera (a), care aplică în întregime acquis-ul Schengen.

               ARTICOLUL 3

               Domeniul de aplicare

               1.
                     Cetățenii Uniunii care dețin un pașaport valabil simplu, diplomatic, de serviciu, oficial sau special emis de un stat membru pot intra și rămâne fără viză pe teritoriul statului Palau pentru perioada de ședere definită la articolul 4 alineatul (1).

               Cetățenii din Palau care dețin un pașaport valabil simplu, diplomatic, de serviciu, oficial sau special emis de Palau pot intra și rămâne fără viză pe teritoriul statelor membre pentru perioada de ședere definită la articolul 4 alineatul (2).

               2.
                     Alineatul (1) din prezentul articol nu se aplică persoanelor care călătoresc în vederea desfășurării unei activități remunerate.

               Pentru această categorie de persoane, fiecare stat membru poate decide individual impunerea obligației de a deține viză cetățenilor din Palau sau retragerea acestei obligații, în conformitate cu articolul 4 alineatul (3) din Regulamentul (CE) nr. 539/2001 al Consiliului
                  2
               .

               Pentru această categorie de persoane, Palau poate decide impunerea obligației de a deține viză sau exonerarea de această obligație, pentru cetățenii fiecărui stat membru în mod individual, în conformitate cu legislația sa națională.

               3.
                     Exonerarea de obligația de a deține viză prevăzută în prezentul acord se aplică fără a se aduce atingere legislației părților contractante privind condițiile de intrare și de scurtă ședere. Statele membre și Palau își rezervă dreptul de a refuza intrarea și scurta ședere pe teritoriul lor dacă una sau mai multe dintre aceste condiții nu sunt respectate.

               4.
                     Exonerarea de obligația de a deține viză se aplică indiferent de modul de transport utilizat pentru a trece frontierele părților contractante.

               5.
                     Aspectele care nu sunt reglementate prin prezentul acord sunt reglementate de dreptul Uniunii, legislația națională a statelor membre și legislația națională a statului Palau.

               ARTICOLUL 4

               Durata șederii

               1.
                     Cetățenii Uniunii pot rămâne pe teritoriul statului Palau pentru o perioadă maximă de 90 de zile în cursul oricărei perioade de 180 de zile.

               2.
                     Cetățenii din Palau pot rămâne pe teritoriul statelor membre care aplică integral acquis-ul Schengen pentru o perioadă maximă de 90 de zile în cursul oricărei perioade de 180 de zile. Perioada respectivă se calculează independent de orice ședere într-un stat membru care nu aplică încă integral acquis-ul Schengen.

               Cetățenii din Palau pot rămâne pentru o perioadă maximă de 90 de zile în cursul oricărei perioade de 180 de zile pe teritoriul fiecărui stat membru care nu aplică încă integral acquis-ul Schengen, independent de perioada de ședere calculată pentru teritoriul statelor membre care aplică integral acquis-ul Schengen.

               3.
                     Prezentul acord nu aduce atingere posibilității ca Palau și statele membre să prelungească perioada de ședere peste cele 90 de zile, în conformitate cu legislația lor națională și cu dreptul Uniunii.

               ARTICOLUL 5

               Aplicarea teritorială

               1.
                     În ceea ce privește Republica Franceză, prezentul acord se aplică numai pe teritoriul european al Republicii Franceze.

               2.
                     În ceea privește Regatul Țărilor de Jos, prezentul acord se aplică numai pe teritoriul european al Regatului Țărilor de Jos.

               ARTICOLUL 6

               Comitetul mixt de gestionare a acordului

               1.
                     Părțile contractante instituie un Comitet mixt de experți (denumit în continuare „Comitetul”), alcătuit din reprezentanți ai Uniunii și din reprezentanți ai statului Palau. Uniunea este reprezentată de Comisia Europeană.

               2.
                     Comitetului îi revin, printre altele, următoarele atribuții:

               (a)
                     monitorizarea punerii în aplicare a prezentului acord;

               (b)
                     propunerea de modificări sau completări la prezentul acord;

               (c)
                     soluționarea diferendelor legate de interpretarea sau aplicarea prezentului acord.

               3.
                     Comitetul se reunește, ori de câte ori este necesar, la cererea uneia dintre părțile contractante.

               4.
                     Comitetul își stabilește regulamentul de procedură.

               ARTICOLUL 7

               Relația dintre prezentul acord și acordurile bilaterale existente între statele membre și Palau privind exonerarea de obligația de a deține viză

               Prezentul acord prevalează asupra oricăror acorduri sau înțelegeri bilaterale încheiate între fiecare stat membru și Palau, în măsura în care acestea vizează aspecte care intră în domeniul de aplicare al prezentului acord.

               ARTICOLUL 8

               Dispoziții finale

               1.
                     Prezentul acord se ratifică sau se aprobă de către părțile contractante în conformitate cu procedurile interne ale acestora și intră în vigoare în prima zi a celei de a doua luni care urmează datei ultimei notificări prin care părțile contractante își notifică reciproc faptul că procedurile respective au fost finalizate.

               Prezentul acord se aplică, cu titlu provizoriu, din ziua următoare datei semnării sale.

               2.
                     Prezentul acord se încheie pe o durată nedeterminată, cu excepția cazului în care este denunțat în conformitate cu alineatul (5).

               3.
                     Prezentul acord poate fi modificat prin acordul scris al părților contractante. Modificările intră în vigoare după ce părțile contractante și-au notificat reciproc finalizarea procedurilor interne necesare în acest sens.

               4.
                     Oricare parte contractantă poate suspenda integral sau parțial prezentul acord, în special din motive de ordine publică, de protecție a securității naționale sau de protecție a sănătății publice, ca urmare a imigrației ilegale sau a reintroducerii obligației de a deține viză de către una dintre părțile contractante. Decizia de suspendare este notificată celeilalte părți contractante cu cel puțin două luni înainte de preconizata sa intrare în vigoare. Partea contractantă care a suspendat aplicarea prezentului acord informează de îndată cealaltă parte contractantă, în momentul în care motivele suspendării nu mai există, și revocă suspendarea.

               5.
                     Fiecare parte contractantă poate denunța prezentul acord, prin notificarea scrisă a celeilalte părți. Prezentul acord își încetează valabilitatea după 90 de zile de la data unei astfel de notificări.

               6.
                     Palau poate suspenda sau denunța prezentul acord numai cu privire la toate statele membre.

               7.
                     Uniunea poate suspenda sau denunța prezentul acord numai cu privire la toate statele sale membre.

               Încheiat în dublu exemplar în limbile bulgară, spaniolă, cehă, daneză, germană, estonă, greacă, engleză, franceză, croată, italiană, letonă, lituaniană, maghiară, malteză, neerlandeză, polonă, portugheză, română, slovacă, slovenă, finlandeză și suedeză, fiecare text fiind autentic în egală măsură.

               DECLARAȚIE COMUNĂ CU PRIVIRE LA ISLANDA, NORVEGIA, ELVEȚIA
                  ȘI LIECHTENSTEIN

               Părțile contractante iau cunoștință de relațiile strânse existente între Uniunea Europeană și Norvegia, Islanda, Elveția și Liechtenstein, în special în temeiul acordurilor din 18 mai 1999 și 26 octombrie 2004 privind asocierea acestor țări la implementarea, aplicarea și dezvoltarea acquis-ului Schengen.

               În astfel de circumstanțe, este de dorit ca autoritățile Norvegiei, Islandei, Elveției și statului Liechtenstein, pe de o parte, și ale statului Palau, pe de altă parte, să încheie, fără întârziere, acorduri bilaterale privind exonerarea de obligația de a deține viză de scurtă ședere în condiții similare cu cele prevăzute în prezentul acord.

               DECLARAȚIE COMUNĂ PRIVIND INTERPRETAREA CATEGORIEI DE PERSOANE CARE CĂLĂTORESC ÎN VEDEREA DESFĂȘURĂRII UNEI ACTIVITĂȚI REMUNERATE,
                  ASTFEL CUM SE PREVEDE LA ARTICOLUL 3 ALINEATUL (2) DIN PREZENTUL ACORD

               Din dorința de a asigura o interpretare comună, părțile contractante convin ca, în sensul prezentului acord, categoria de persoane care desfășoară activități remunerate să includă persoanele care intră, cu scopul de a desfășura activități profesionale sau remunerate, pe teritoriul celeilalte părți contractante ca angajat sau prestator de servicii.

               Această categorie nu ar trebui să includă:

               —
                     oamenii de afaceri, cu alte cuvinte persoanele care călătoresc în scopuri de afaceri (fără să fie angajați în țara celeilalte părți contractante);

               —
                     sportivii sau artiștii care desfășoară activități pe bază ad-hoc;

               —
                     jurnaliștii trimiși de media din țara lor de reședință și

               —
                     stagiarii detașați în cadrul aceleiași întreprinderi.

               Punerea în aplicare a prezentei declarații este monitorizată de Comitetul mixt, în limita responsabilităților care îi revin în temeiul articolului 6 din prezentul acord, care poate propune modificări atunci când, pe baza experienței părților contractante, le consideră necesare.

               DECLARAȚIE COMUNĂ PRIVIND INTERPRETAREA PERIOADEI DE 90 DE ZILE
                  ÎN CURSUL ORICĂREI PERIOADE DE 180 DE ZILE, ASTFEL CUM ESTE PREVĂZUTĂ LA ARTICOLUL 4 DIN PREZENTUL ACORD

               Părțile contractante înțeleg că perioada maximă de 90 de zile în cursul oricărei perioade de 180 de zile, astfel cum este prevăzută la articolul 4 din prezentul acord, înseamnă fie o vizită continuă, fie mai multe vizite consecutive a căror durată totală nu depășește 90 de zile în total în cursul oricărei perioade de 180 de zile.

               Termenul „oricare” presupune aplicarea unei perioade de referință mobile de 180 de zile; aceasta înseamnă că trebuie calculată fiecare zi de ședere din ultima perioadă de 180 de zile, pentru a verifica dacă cerința privind durata de ședere de 90 de zile în cursul oricărei perioade de 180 de zile continuă să fie îndeplinită. Printre altele, aceasta înseamnă că o absență pe o perioadă neîntreruptă de 90 zile permite o nouă ședere de până la 90 de zile.

               DECLARAȚIE COMUNĂ PRIVIND INFORMAREA CETĂȚENILOR
                  ASUPRA ACORDULUI DE EXONERARE DE OBLIGAȚIA DE A DEȚINE VIZĂ

               Recunoscând importanța transparenței pentru cetățenii Uniunii Europene și pentru cetățenii din Palau, părțile contractante convin să asigure difuzarea completă a informațiilor cu privire la conținutul și consecințele acordului privind exonerarea de obligația de a deține viză, de exemplu informațiile privind condițiile de intrare.

               _________________

                     (1)
                  JOUE L 149, 20.5.2014, p. 67.

                     (2)
                  Regulamentul (CE) nr. 539/2001 al Consiliului din 15 martie 2001 de stabilire a listei țărilor terțe ai căror resortisanți trebuie să dețină viză pentru trecerea frontierelor externe și a listei țărilor terțe ai căror resortisanți sunt exonerați de această obligație (JOUE L 81, 21.3.2001, p. 1).


|

52010PC0154

Propunere de decizie a Consiliului din […] privind încheierea Acordului sub forma unui schimb de scrisori dintre Uniunea Europeană şi Republica Chile referitor la încheierea Înţelegerii privind conservarea stocurilor de peşte-spadă din Pacificul de sud-est  /* COM/2010/0154 final - NLE 2010/0084 */

	[pic] | COMISIA EUROPEANĂ |Bruxelles, 19.4.2010COM(2010)154 final2010/0084 (NLE)Propunere deDECIZIE A CONSILIULUIdin […]privind încheierea Acordului sub forma unui schimb de scrisori dintre Uniunea Europeană și Republica Chile referitor la încheierea Înțelegerii privind conservarea stocurilor de pește-spadă din Pacificul de sud-estEXPUNERE DE MOTIVECa urmare a unei plângeri înaintate de ANAPA (Asociația națională a proprietarilor de nave cu paragate pelagice din Spania), Comisia Europeană a deschis o anchetă în temeiul Regulamentului (CE) nr. 3286/94 al Consiliului (Regulamentul privind barierele comerciale) (aviz de deschidere publicat la 10 iulie 1998). La 23 martie 1999, Comisia Europeană a emis un raport de anchetă, potrivit căruia practica Republicii Chile de a refuza accesul în porturile chiliene pentru navele care pescuiesc pește-spadă în Pacificul de sud-est contravine articolului V din Acordul General pentru Tarife şi Comerţ din 1994 (GATT).Ca urmare a Deciziei 2000/296/CE a Comisiei din 5 aprilie 2000 privind interzicerea de către Chile a descărcării în porturile chiliene a capturilor de pește-spadă efectuate de navele comunitare, Comisia Europeană a inițiat o procedură de soluționare a litigiilor la OMC împotriva Republicii Chile.Ca reacție la inițierea acestei proceduri la OMC, Chile a solicitat ca anumite chestiuni să fie supuse procedurii obligatorii de soluționare a litigiilor prevăzută de Convenția ONU privind dreptul mării. Ulterior, la 19 decembrie 2000, Chile și Comunitatea au adus în fața unei camere speciale a Tribunalului Internațional pentru Dreptul Mării (TIDM) un litigiu privind conservarea și exploatarea durabilă a stocurilor de pește-spadă din Pacificul de sud-est.La 25 ianuarie 2001, Comisia Europeană și Chile au ajuns la un acord provizoriu în urma căruia părțile au convenit să suspende în paralel procedurile la OMC și TIDM.În aprilie 2008, Consiliul a adoptat o decizie prin care autoriza Comisia să poarte negocierile cu Chile în numele Comunității Europene pentru a ajunge la un acord definitiv cu privire la un nou cadru de cooperare în domeniul pescuitului.La 30 octombrie 2008, Comisia a prezentat Grupului de lucru al Consiliului pentru politica internă și externă în domeniul pescuitului textul convenit de negociatori al Înțelegerii privind conservarea stocurilor de pește-spadă din Pacificul de sud-est. Noua înțelegere va garanta accesul în porturile chiliene desemnate, atât pentru operațiuni de transbordare și debarcare, cât și în scopuri logistice, al navelor de pescuit aflate sub pavilioanele statelor membre care operează în apele Pacificului de sud-est. Noua înțelegere nu pune la îndoială competențele respective ale organizațiilor regionale de gestionare a pescuitului deja înființate (Comisia interamericană pentru tonul tropical – IATTC) și nici ale celor în curs de înființare (Organizaţia regională pentru gestionarea pescuitului în sudul Pacificului – SPRFMO).La 3 decembrie 2009, Comisia a prezentat Grupului de lucru al Consiliului pentru politica internă și externă în domeniul pescuitului rezultatul discuțiilor tehnice bilaterale cu Chile desfășurate la New York, la 5 și 6 octombrie 2009. Părțile au parafat anexa I la înțelegere, o anexă tehnică ce conține procedurile detaliate pe care trebuie să le urmeze navele UE care pescuiesc pește-spadă și doresc să obțină accesul în porturile chiliene desemnate. Procedurile respective sunt conforme cu măsurile moderne de competența statului portului adoptate de FAO.Între timp, cele două părți au retras împreună acțiunea intentată la TIDM. La 16 decembrie 2009, camera specială a TIDM a înregistrat întreruperea acțiunii, în conformitate cu cererea comună a Republicii Chile și a UE.De asemenea, sunt în curs pregătiri pentru o retragere comună a acțiunii intentate la OMC [WT/DS/193 - Measures Affecting the Transit and Importation of Swordfish (Măsuri care afectează tranzitul și importul de pește-spadă)]. Cu toate acestea, Comisia nu va propune în acest stadiu clasarea cauzei referitoare la Regulamentul privind barierele comerciale. Comisia intenționează să propună retragerea numai după încheierea oficială a acordului de către autoritățile respective ale UE și Chile și cu condiția ca dispozițiile privind accesul în porturile chiliene pentru navele UE care pescuiesc pește-spadă în largul Pacificului de sud-est să fie implementate în mod satisfăcător în decursul unei perioade de timp rezonabile.Comisia trebuie să invite statele membre și Parlamentul European să înceapă procedura corespunzătoare de încheiere a respectivului acord. Între timp, pentru a garanta că accesul în porturile chiliene desemnate al navelor UE care pescuiesc pește-spadă nu este amânat în continuare, este necesară aplicarea, cu titlu provizoriu, a înțelegerii; în acest scop a fost propusă o decizie simultană, dar separată, a Consiliului.2010/0084 (NLE)Propunere deDECIZIE A CONSILIULUIdin […]privind încheierea Acordului sub forma unui schimb de scrisori dintre Uniunea Europeană și Republica Chile referitor la încheierea Înțelegerii privind conservarea stocurilor de pește-spadă din Pacificul de sud-estCONSILIUL UNIUNII EUROPENE,având în vedere Tratatul privind funcționarea Uniunii Europene, în special articolul 43 coroborat cu articolul 218 alineatul (6) litera (a),având în vedere propunerea Comisiei Europene,având în vedere aprobarea Parlamentului European[1],întrucât:1.  Unul dintre obiectivele Uniunii Europene este stabilirea de acorduri-cadru de cooperare în domeniul pescuitului cu terți pentru a asigura conservarea și gestionarea durabilă a speciilor de interes comun și accesul navelor UE în porturile terților atât pentru operațiuni de transbordare și debarcare, cât și în scopuri logistice.2.  La 4 aprilie 2008, Consiliul a autorizat Comisia să deschidă negocierile cu Republica Chile pentru conservarea stocurilor de pește-spadă din Pacificul de sud-est. Negocierile s-au încheiat cu succes prin parafarea Înțelegerii privind conservarea și gestionarea stocurilor de pește-spadă din Pacificul de sud-est și a anexei I detaliate la aceasta.3.  În conformitate cu Decizia 2010/XXX a Consiliului din [...][2], Înțelegerea dintre Uniunea Europeană și Republica Chile privind conservarea și stocurilor de pește-spadă din Pacificul de sud-est a fost aplicată cu titlu provizoriu, ca urmare a unui schimb de scrisori cu Chile, până la încheierea sa la o dată ulterioară.4.  Este în interesul Uniunii Europene să încheie acum Acordul sub forma unui schimb de scrisori cu Chile.ADOPTĂ PREZENTA DECIZIE:Articolul 1Acordul sub forma unui schimb de scrisori referitor la încheierea Înțelegerii dintre Uniunea Europeană și Republica Chile privind conservarea stocurilor de pește-spadă din Pacificul de sud-est se aprobă în numele Uniunii Europene.Textul respectivului Acord sub forma unui schimb de scrisori între Uniunea Europeană și Chile este anexat la prezenta decizie.Articolul 2Comisia Europeană este autorizată să semneze, în numele Uniunii Europene, scrisoarea din partea Uniunii Europene menționată la articolul 1 și să desemneze persoanele împuternicite să procedeze la semnare.Articolul 3Prezenta decizie intră în vigoare la data adoptării sale.Articolul 4Prezenta decizie se publică în Jurnalul Oficial al Uniunii Europene .Prezenta decizie se adresează statelor membre.Adoptată la Bruxelles,Pentru ConsiliuPreședinteleANEXĂACORD SUB FORMA UNUI SCHIMB DE SCRISORIîntre Uniunea Europeană și Republica Chile referitor la încheierea Înțelegerii privind conservarea stocurilor de pește-spadă din Pacificul de sud-estA. Scrisoare din partea Uniunii EuropeneStimată doamnă/Stimate domn,Am onoarea să fac referire la negocierile dintre Uniunea Europeană și Republica Chile desfășurate la Bruxelles, la 15 și 16 octombrie 2008, care au condus la Înțelegerea privind conservarea stocurilor de pește-spadă din Pacificul de sud-est (denumită în continuare „înțelegerea”), precum și la discuțiile tehnice bilaterale purtate la New York, la 5 și 6 octombrie 2009.Uniunea Europeană și Republica Chile au ajuns la următorul acord:i) ambele părți aprobă înțelegerea menționată anterior, convenită la 15 și 16 octombrie 2008, inclusiv anexa I detaliată convenită la 5 și 6 octombrie 2009, la New York;ii) următoarele documente și informații fac parte integrantă din prezentul acord sub forma unui schimb de scrisori:a) înțelegerea convenită la 15 și 16 octombrie 2008, la Bruxelles, așa cum a fost modificată prin:(b) anexa I detaliată la înțelegere, așa cum a fost convenită în cadrul reuniunii tehnice bilaterale din 5 și 6 octombrie 2009 de la New York;(c) nota verbală trimisă de Chile la 23 noiembrie 2009 care desemnează porturile chiliene Arica, Antofagasta și Punta Arenas pentru accesul navelor UE care pescuiesc pește-spadă în largul Pacificului de sud-est, referitoare la punctul (xi) din anexa menționată la litera (b) de mai sus.V-aș fi recunoscător dacă ați putea confirma primirea prezentei scrisori, precum și faptul că prezenta scrisoare împreună cu răspunsul dumneavoastră constituie un acord între Chile și Uniunea Europeană pentru încheierea înțelegerii.Acest acord se va aplica începând cu ziua următoare datei răspunsului dumneavoastră.Vă rog să primiți, stimată doamnă/stimate domn, expresia înaltei mele considerații.Pentru Uniunea Europeană,B. Scrisoare din partea Republicii ChileStimată doamnă/Stimate domn,Am onoarea de a confirma primirea scrisorii dumneavoastră din data de astăzi, cu următorul conținut:„Am onoarea să fac referire la negocierile dintre Uniunea Europeană și Republica Chile desfășurate la Bruxelles, la 15 și 16 octombrie 2008, care au condus la Înțelegerea privind conservarea stocurilor de pește-spadă din Pacificul de sud-est (denumită în continuare „înțelegerea”), precum și la discuțiile tehnice bilaterale purtate la New York, la 5 și 6 octombrie 2009.Uniunea Europeană și Republica Chile au ajuns la următorul acord:i) ambele părți aprobă înțelegerea menționată anterior, convenită la 15 și 16 octombrie 2008, inclusiv anexa I detaliată convenită la 5 și 6 octombrie 2009, la New York;ii) următoarele documente și informații fac parte integrantă din prezentul acord sub forma unui schimb de scrisori:a) înțelegerea convenită la 15 și 16 octombrie 2008, la Bruxelles, așa cum a fost modificată prin:(b) anexa I detaliată la înțelegere, așa cum a fost convenită în cadrul reuniunii tehnice bilaterale din 5 și 6 octombrie 2009 de la New York;(c) nota verbală trimisă de Chile la 23 noiembrie 2009 care desemnează porturile chiliene Arica, Antofagasta și Punta Arenas pentru accesul navelor UE care pescuiesc pește-spadă în largul Pacificului de sud-est, referitoare la punctul (xi) din anexa menționată la litera (b) de mai sus.V-aș fi recunoscător dacă ați putea confirma primirea prezentei scrisori, precum și faptul că prezenta scrisoare împreună cu răspunsul dumneavoastră constituie un acord între Chile și Uniunea Europeană pentru încheierea înțelegerii.Acest acord se va aplica începând cu ziua următoare datei răspunsului dumneavoastră.”Am onoarea să confirm faptul că scrisoarea dumneavoastră și prezentul răspuns constituie un acord între Chile și Uniunea Europeană.Vă rog să primiți, stimată doamnă/stimate domn, expresia înaltei mele considerații.Pentru Republica Chile[1] JO C , , p. .[2] JO L , , p. .